b'\n_START_ARTICLE_\nDogen palatsi\n_START_PARAGRAPH_\nDogen palatsi (ital. Palazzo Ducale) on Venetsiassa, Italiassa, sijaitseva rakennus. Palatsi toimi Venetsian tasavallan raatihuoneena, tuomioistuimena sek\xc3\xa4 dogen virka-asuntona. Huokausten silta yhdist\xc3\xa4\xc3\xa4 Palazzo Ducalen uuteen vankilarakennukseen. _NEWLINE_Rakennuksen n\xc3\xa4kyvimm\xc3\xa4t julkisivut aukeavat kohti Pyh\xc3\xa4n Markuksen toria sek\xc3\xa4 Venetsian laguunia. Palatsin avatut arkadikerrokset antavat vaikutelman, ett\xc3\xa4 niiden yl\xc3\xa4puolinen osa leijuu kahden alemman kerroksen varassa.'